Suurima usulise rühma moodustavad kristlased - ligikaudu 98% Eesti elanikest, kes loeb end mõne usulise traditsiooni järgijaks, peab end kristlaseks. Viimaste seast kerkivad esile kaks traditsiooni ning nii võib tõdeda, et Hans Hanseni 2002. aastal ilmunud raamatu pealkiri «Luterlased, õigeusklikud ja teised» iseloomustab üsna hästi Eesti usulist olukorda. Luterlased ja õigeusklikud moodustavad 90% end mõne usu järgijaks pidavatest inimestest. Nagu mujalgi Euroopas, on kristlikud kirikud siiani suurimateks  kodanikuühendusteks ka Eestis.